Hachim Mastour

Hachim Mastour (araabia: هاشم مستور‎; sündinud 15. juunil 1998 Reggio Emilias) on Maroko jalgpallur. 

Ta mängib Maroko rahvuskoondises ja Itaalia kõrgliiga klubis Milan poolkaitsjana.

 Klubikarjäär 
Mastour alustas jalgpalli mängimist kodulinna klubi Reggiana noortemeeskonnas. 2012. aasta juulis liitus 14-aastaselt Milaniga."UEFA.com's weekly wonderkid: Hachim Mastour". UEFA.com. 31. jaanuar 2015. Vaadatud 21.07.2015 2014. aastal kutsus klubi peatreener Clarence Seedorf ta hooaja 2013–14 viimaseks mänguks põhimeeskonna juurde. Kui ta oleks väljakule pääsenud, oleks ta olnud Milani noorim debütant."Itaalia tippmeeskond kutsus esindusmeeskonda 15-aastase talendi". Postimees Sport. 15. mai 2014. Vaadatud 21.07.2015 Christenson, Marcus (16. mai 2014). "Hachim Mastour: Milan's 15-year-old wonderkid with the world at his feet". The Guardian. Vaadatud 21.07.2015

 Koondisekarjäär 
Mastour mängis kuus korda Itaalia alla 16-aastaste meeskonnas ja lõi ühe värava."Nazionale in cifre: Mastour Hachim" (itaalia keeles). Federazione Italiana Giuoco Calcio (FIGC). Vaadatud 21.07.2015 Tal oli võimalus mängida nii Itaalia kui ka Maroko rahvuskoondises. 2015. aasta mais teatas ta, et on otsustanud viimase kasuks."Hachim Mastour: I Chose Morocco Because It is My Country". Moroccoworldnews.com. 18. mai 2014. Vaadatud 21.07.2015 Itaalia ajaleht La Gazzetta dello Sport kirjutas, et Itaalia kaotas iseenda otsuse tõttu andeka mängija."Mastour sceglie il Marocco. No all'Italia, chiude all'azzurro" (itaalia keeles). La Gazzetta dello Sport. 30. mai 2015. Kasutatud 21.07.2015

Ta tegi debüüdi Maroko rahvuskoondises 2015. aasta 12. juunil 2017. aasta Aafrika rahvaste karikavõistluste valikmängus Liibüaga, pääsedes mängu viimaseks kaheks minutiks."Morocco 1-0 Libya". CAF. Vaadatud 21.07.2015 16 aasta ja 363 päeva vanuselt sai ta sellega Maroko noorimaks debütandiks.

 Viited 

Kategooria:Maroko jalgpallurid
Kategooria:AC Milani mängijad
Kategooria:Sündinud 1998